ISRAEL-RAPORTTI EUROOPAN PARLAMENTISTA
EU:N JA ISRAELIN SUHTEET
Tervetuloa seuraamaan vuoden 2024 ensimmäistä -
Israel-raporttia Euroopan parlamentista.
Tässä Euroopan parlamentissa Brysselissä kuvatussa ohjelmassa -
keskustellaan kuukausittain teemoista, jotka liittyvät Israeliin -
ja juutalaisyhteisöihin Euroopan unionin näkökulmasta.
Maailma on hiljattain siirtynyt vuoteen 2024.
Juutalaiselle maailmalle lähestyy pian sadan päivän rajapyykki siitä, -
kun Hamas järjesti 7. lokakuuta -
raakalaismaisia joukkomurhia Etelä-Israelissa.
Samalla Hamas sieppasi yli 240 viatonta ihmistä, -
pääosin siviilejä.
Tässä Israel-raportissa keskustellaan siitä, -
mikä on muuttunut EU:n ja Israelin suhteissa -
näiden sadan päivän aikana -
ja miten se vaikuttaa suhteisiimme pitkällä aikavälillä.
Kanssamme studiossa tänään -
on Euroopan parlamentin jäsen -
Lars Patrick Berg Saksasta.
Kiitos, että tulit. - Ilomielin.
Euroopan konservatiivien ja reformistien ryhmästä.
Ja Tomas Sandell European Coalition for Israel -järjestöstä.
Olen Yossi Lempkowicz -
Europe Israel Press Associationista ja European Jewish Press -keskuksesta.
Aloitetaan sinusta, edustaja Berg.
Tänään uutiset koskevat Haagia.
Etelä-Afrikka on nostanut Israelia vastaan kanteen, -
jossa se syyttää Israelia palestiinalaisten kansanmurhasta.
Monet pitävät sitä käsittämättömänä, -
koska tosiasiassa Gazan sota alkoi siitä, -
että tapahtui joukkomurha ja Israel vastasi sotilasoperaatiolla.
Mitä itse ajattelet kanteesta, -
jonka Etelä-Afrikka nosti -
Haagin kansainväliseen tuomioistuimeen?
Eikö se ole mielestäsi poliittista?
Minusta on syytä tehdä erottelu.
Takana ei luultavasti ole Etelä-Afrikka vaan ANC-puolue.
ANC:lla on ollut hyvin läheiset suhteet palestiinalaisiin, -
ja se on tukenut palestiinalaisten asiaa jo vuosikaudet.
En näe, että Haagiin viedyssä jutussa on juurikaan perusteita.
Voi olla sattumaa tai ei, mutta ANC:n johtajat kävivät hiljattain Qatarissa -
tapaamassa viranomaisia, ja sekin herättää kysymyksiä.
Se on siis hyvin poliittinen.
Kuulin myös, että vuonna 2017 -
että sama tuomioistuin antoi Etelä-Afrikalle langettavan tuomion, -
koska maa kutsui vieraakseen Sudanin presidentin Omar al-Bashirin.
Tiedämme, mitä al-Bashir teki maassaan.
Etelä-Afrikka isännöi häntä. Välillä on kaksinaismoraalia.
Kaksinaismoraalia ja ristiriitaa.
Tomas Sandell, sama kysymys tästä oikeusjutusta.
Huomenna Israel pitää puolustuspuheenvuoronsa.
Tänään äänessä oli Etelä-Afrikka.
Mitä ajattelet Etelä-Afrikan nostamasta kanteesta, -
joka koskee kansanmurhaa?
Järjetöntä, kuten te kumpikin sanoittekin.
Eikö olekin mielenkiintoinen ristiriita, -
että yleissopimus kansanmurhan estämiseksi -
lähti juutalaisen Raphael Lemkinin ideasta?
Lemkin matkusti ympäri Yhdysvaltoja ja muualla holokaustin jälkeen -
ja yritti saada päättäjät kansanmurhia ehkäisevän yleissopimuksen taakse.
Taustalla oli totta kai ajatus siitä, mitä juutalaisille tapahtui.
Nyt tilanne on täysin päälaellaan.
Nyt juutalaisia, joita murhattiin ja vainottiin holokaustin aikana, -
syytetään kansanmurhasta, mikä on täysin järjetöntä.
Sanotaan nyt näin.
Kun tarkastellaan juutalaisvihaa kautta aikojen, -
kyse on nykyajan verisyytöksestä.
Juutalaisia on aina syytetty -
kunkin yhteiskunnan mittapuun mukaisesti -
pahimmista mahdollisista rikoksista.
Keskiajalla he olivat "Kristuksen tappajia" -
ja valistuksen jälkeisenä aikana "ali-ihmisiä".
Ja nykyään samaan tapaan "lapsentappajia" -
ja "kansanmurhaajia". Sen pahempaa ei olekaan.
Siitä voi nähdä luonnollisen kehityksen, -
miten antisemitismi kehittyy, enkä arkaile sanoa tätä.
Ja eikö ole suuri ristiriita ole myös se, -
että Hamasin peruskirjassa kerrotaan selvästi tavoite -
tuhota koko Israelin kansa?
Mutta Haagissa ei ole syytettynä Hamas. Päinvastoin.
Syytettynä ovat juutalaisvihan, antisemitismin ja kansanmurhan uhrit -
vuosien varrelta ja lokakuun 7. päivältä.
Elämme kummallisessa maailmassa.
Ja Israel on aina peräänkuuluttanut, -
ettei se käy sotaa palestiinalaisia vaan Hamasia vastaan.
Se on hieman ristiriitaista, kuten aina.
Vierailit Israelissa viime kuussa. - Totta.
Olit mukana delegaatiossa.
Kävit Kfar Azan kibbutsilla.
Se oli pahimmin kärsineitä kibbutseja -
lokakuun 7. päivän verilöylyissä.
Kertoisitko, mitä näit vierailun aikana?
Olitko nyt ensi kertaa Israelissa? - Toista kertaa.
Mitä näit ja koit?
Mitä ajattelet tavattuasi ihmisiä ja keskusteltuasi heidän kanssaan?
Mitä ajattelet asiasta tänään?
Vierailu oli mieltä avartava.
Olin toista kertaa Israelissa.
Olen hyvin vakuuttunut siitä, -
että Israel, demokratiat, läntinen maailma ja Ukraina -
ovat nyt tienhaarassa.
Meitä vastassa ovat tuhoamisen voimat, -
ja on olemassa myös joitain rakentavia voimia.
Kibbutsilla vieraileminen oli -
hyvin järkyttävä kokemus, -
että jotkut pystyvät sellaisiin julmuuksiin -
lapsia, vauvoja ja naisia kohtaan -
ja käyttämään, olipa kyse Hamas-johtajista, -
Hamas-sotilaista tai vaikkapa muista kuin Hamas-jäsenistä, -
seksuaalista väkivaltaa, raiskauksia, -
mikä on jotain hyvin jyrkästi tuomittavaa.
Minusta on hyvin tärkeää, -
että Euroopan unioni, jäsenvaltiot ja maailman demokratiat -
tukevat Israelia tässä tehtävässä, -
pahan voimien tuhoamisessa, ja taistelun eturintamassa.
Palaamme kantaan, jonka EU on ottanut tähän konfliktiin, -
sillä sekin on tärkeä teema.
Tomas Sandell, olet käynyt Israelissa monta kertaa -
menneiden vuosien aikana, muistaakseni viimeksi marraskuussa.
Mikä mielestäsi on muuttunut näiden sadan päivän aikana -
lokakuun 7. päivän verilöylyn jälkeen?
Uskon, että 7. lokakuuta tullaan aina muistamaan päivänä, -
jolloin kaikki muuttui, -
ei vain siksi, mitä tapahtui, vaan myös seurausten takia.
Minusta se oli valtava herätyshuuto.
Ajatella, että tällaista voi tapahtua -
kaikkein rauhaa rakastavimmalle porukalle Israelissa.
Tiedämme, että tanssijuhlissa rauhanfestivaaleilla olleista -
ja kibbutsien asukkaista monet, ensimmäisinä kuolleet, -
olivat koko Israelin toimeliaimpia rauhanaktivisteja.
Jos näin voi tapahtua heille, -
monet israelilaiset ihmettelevät, mitä varaa on kompromisseille.
Miten sitten suhtaudutaankaan israelilaisiin, -
jotka edustavat pikemminkin poliittista keskustaa tai oikeistoa?
Israelissa on nähty tämä, samoin juutalaisyhteisöissä maailmalla.
Olen jutellut itseään progressiivisina liberaaleina pitävien kanssa, -
ja he ovat järkyttyneitä. He kertovat luulleensa aina, -
että he olisivat niitä, jotka jotenkin säästettäisiin, -
ja että tehtäisiin jonkinlaista erottelua.
Sanottaisiin, että on ymmärrettävää olla vihainen "siirtokuntalaisille" -
ja oikeiston edustajille, -
mutta on olemassa myös järkeviä, mukavia, rauhaa rakastavia, -
liberaaleja juutalaisia, joista kaikki pitävät. Mutta näin ei tapahtunutkaan.
Uskoakseni se on monille järkytys, ja sillä on myös poliittisia seurauksia.
Asiasta toiseen, uuskonservatiiveja kuvaillaan joskus -
todellisuuden murjomiksi liberaaleiksi.
Uskon, että jollain tavalla monet kokevat tulleensa paitsi murjotuksi -
myös raiskatuiksi ja häväistyksi erittäin kovalla todellisuudella, -
jota monet eivät toivoisi olevan olemassakaan.
Se siis on asian järkyttävä puoli.
Jos mietitään positiivisempia puolia, juutalaiset ovat yhdistymässä.
Olen tainnut sanoa ohjelmassa aiemminkin, -
että juutalaiset yleisesti ymmärtävät nyt, -
että pitävät toinen toisistaan enemmän kuin luulivatkaan -
huolimatta ideologisista näkemyksistään.
Toinen, surullinen huomio on se, -
että toiset eivät välitäkään juutalaisista niin paljon -
kuin he ajattelivat.
Se on yhtä aikaa katkeransuloista, -
mutta se päivä muutti kaiken.
Ja täytyy painottaa, että vielä 136 ihmistä -
on edelleen vankina Gazan kaistaleella.
Mainitsit sen todellisuuden ja tosiasian, -
että israelilaiset ovat nyt yhtenäinen kansa.
Se näkyy siinäkin, että siitäkin huolimatta, -
että Gazassa on edelleen panttivankeja, -
israelilaiset haluavat puolustusvoimien jatkavan operaatiota, -
sotilasoperaatiota, Gazassa.
Se osoittaa myös, että Israelille on tärkeää -
hävittää Hamas ja toiseksi tietenkin -
yrittää saada panttivangit takaisin kotiin.
Mainitaan, että ohjelmassa viime kerralla -
oli henkilö Israelista, Ido Shamriz.
Ikävä kyllä kuvausten jälkeen -
hänen veljensä kuoli omien luoteihin.
Tahdomme esittää tukemme ja myötätuntomme -
Idolle sekä hänen perheelleen, veljelleen ja koko suvulle.
Se oli vahinko. - Niin oli.
Edustaja Berg, puhuimme EU:n ja Israelin suhteista, -
joka on meille Israel-raportissa tärkeä aihe.
Lokakuun 7. päivän hirmutekoja seuranneen viikon ajan -
nähtiin voimakasta, tärkeää solidaarisuutta Israelia kohtaan -
ja yhteisrintama terrorismia vastaan.
Ranskan presidentti Macron matkusti Israeliin -
ja osoitti solidaarisuutta.
Hän jopa ehdotti, että muodostettaisiin kansainvälinen liittouma -
Hamasia vastaan, aivan kuten oli liittouma Isisiä vastaan.
Mutta tänä päivänä, valitettavasti, -
Ranska on pikemminkin vaatimassa tulitaukoa.
Euroopan unionin ulkopolitiikan johtaja Joseph Borrell -
piti viime viikolla puheita -
Libanonissa ja Saudi-Arabiassa.
Hän painotti, että nyt tarvitaan sitä, että kansainvälinen yhteisö -
toimeenpanee kahden valtion ratkaisun.
Mikä on muuttunut lokakuun 7. päivän jälkeen, -
kun EU on muuttanut kantaansa Israeliin?
Ensinnäkin haluan toistaa sen, mitä Tomas sanoi.
Lokakuun 7. päivä muutti kaiken.
Minua huolestuttaa erittäin paljon Saksan osalta se, -
että Saksassa on ollut palestiinalaisia tukevia mielenosoituksia.
Mukana on ollut myös Isisin, Hamasin, Hizbollahin -
ja muiden islamististen terrorijärjestöjen tukijoita.
Se on huolestuttavaa ja vaarallista.
Siksi sanon, että olemme tienhaarassa.
Tässä talossa ja muissa parlamenteissa ei saa unohtaa, -
että seisomme Israelin kanssa tienhaarassa.
Ellei tätä ongelmaa hoideta -
ja jos Israelin hallitus, valtio ja puolustusvoimat -
eivät saa tilaisuutta kitkeä nämä pahuuden voimat juurineen, -
olen vakavasti huolissani siitä, että joudumme kohtaamaan -
samanlaisia ongelmia kuin Pariisissa oli vuosia sitten ja muualla EU:ssa.
Sitä paitsi Euroopassa on asunut juutalaisia yli 2 000 vuoden ajan.
Otetaanpa esimerkiksi historiallinen Wormsin kaupunki Saksassa.
Siellä on edelleen vanha juutalainen hautausmaa.
Juutalaiset ovat keskeinen osa eurooppalaista perhettä.
Siksi ei riitä, että poliitikot sanovat -
viitaten etenkin Saksan historiaan: "ei enää koskaan".
Jotta se ei ole pelkkää puhetta, tarvitaan lisää tukea -
juutalaisille kansalaisillemme ja yhteisöille, -
niin että he tuntevat olonsa täällä onnelliseksi ja turvalliseksi.
Monet, joita olen jututtanut, -
harkitsevat lähtöä Belgiasta, Ranskasta ja jopa Saksasta.
Se on huono juttu. He ovat olennainen osa meitä.
Tämä asia pitää nostaa korkeimmalle asialistalla tässä talossa.
Uskotko, että antisemitismi ja monien juutalaisten kokema pelko -
on sellainen asia, jonka EU:n johtajat ottavat huomioon?
Uskon, että pääasiallisesti on.
Muutaman kuukauden päästä, 9. kesäkuuta, pidetään EU-vaalit.
Valitettavasti vasemmistosta ja äärivasemmistosta kuuluu -
erittäin juutalaisvastaisia ja antisemitistisiä kommentteja.
Minusta asia pitää saattaa tasapainoon.
Se, että Euroopassa raivoaa antisemitismin aaltoja, -
on äärimmäisen vakava asia.
Pari päivää eräs Brysselissä tapaamani rabbi kertoi, -
että hänen poikaansa oli ahdisteltu pallokentällä, koska pojalla oli kipa.
Tätä ei voida hyväksyä. Tähän pitää puuttua.
Tomas Sandell, tätä ei voida hyväksyä.
Muutaman kuukauden päästä järjestetään vaalit.
Sama kysymys sinulle.
Tekevätkö EU:n johtajat mielestäsi riittävästi sen eteen, -
ettei juutalaisten tarvitsisi pelätä Euroopassa henkensä edestä -
ja miettiä jopa pois muuttamista?
Ohjelmassa on ollut monesti vieraana Katharina von Schnurbein Saksasta.
Hän on antisemitismin torjunnan koordinaattori EU:ssa.
Tahdon aina, kun voin, kiittää häntä ja hänen työtään.
Tässä suhteessa Euroopan komissio -
on tehnyt hyvää työtä paitsi Euroopassa myös maailmanlaajuisesti.
Ongelmana on aina se, -
miten Euroopan juutalaiset ja Israel yhdistetään.
Yhtäältä tässä parlamentissa ja EU-elimissä on sitouduttu lujasti -
seisomaan juutalaisten rinnalla Euroopassa.
On tajuttu, että jos menetetään juutalaisyhteisöt, -
menetetään osa kulttuurin, tieteen ja liike-elämän parhaista osaajista.
Siteeraan YK:n pääsihteeri António Guterresia, -
joka puhui Portugalin kokemuksista.
Hän sanoi, että kun juutalaiset karkotettiin, -
menetettiin parhaat ihmiset ja alkoi Portugalin alamäki.
Kun he saapuivat Alankomaihin, alkoi renessanssi.
Euroopan johtajat eivät yleisesti ottaen ole typeriä.
He ymmärtävät tämän.
Ongelmana on se, miten tämän kääntää Lähi-idän tapahtumiin.
Minusta Eurooppa on pääpiirteissään menossa oikeaan suuntaan.
Se näkee, että 1 200 juutalaisen kylmäverinen murha Israelissa -
on yhtä vastenmielistä kuin se, että se tapahtuisi täällä kaduillamme.
Mutta matka on vielä pitkä.
Kuten mainitsit, Euroopassa on yhä maita ja puolueita, -
jotka haluaisivat kääntää asian päälaelleen.
Esimerkiksi nyt Haagissa väitetään, että ongelma tässä on Israel.
Ja Israel on juutalaisvaltio, -
joten siitä seuraa, että ongelmana ovat juutalaiset.
Meillä on siis nämä kaksi suuntausta kehittymässä rinnakkain, -
ja kysymys kuuluu, kumpi pääsee niskan päälle.
Onko Israel jäänyt mielestäsi yksin -
nykypäivän Euroopassa ja maailmassa Gazan tapahtumien seurauksena?
En usko, että Israelin valtio on täysin yksin.
Israelissa on paljon ystäviä etenkin Euroopan parlamentissa.
Mutta se, miten Israelista puhutaan, on kallistumassa kielteiseen suuntaan.
Kuten Tomas sanoi, keskusteluissa tulee aina esiin paljon ymmärrystä -
niitä toimia kohtaan, joihin Israelin hallitus ja puolustusvoimat -
ryhtyivät terroristeja, Hamas-terroristeja, vastaan.
Toisaalta keskusteluissa kuuluu aika usein "mutta", -
jos katsoo mediaraportteja Gazasta.
Ja en tarkoita aliarvioida asiaa.
Totta kai jokainen yksittäinen siviiliuhri, -
olipa hän mies, lapsi tai nainen, on aina tragedia.
Kuitenkin se, miten asioista kerrotaan, -
on jotenkin menossa vinksalleen. On tärkeää pitää tasapainossa se, -
miten asioista puhutaan, ja nähdä kummatkin osapuolet, -
mutta pitää aina mielessä, -
että tämän järkyttävän terroristihyökkäyksen -
käynnistivät Hamasin ja sen taustatukijoiden pahat voimat.
Tomas Sandell, luuletko, että lokakuun 7. päivän tapahtumat -
ja niitä seurannut sotilasoperaatio -
vahvistavat EU:n ja Israelin suhteita -
vai jääkö Israel entistä enemmän yksin? Vai molempia?
Olen kahden vaiheilla. Minussa on pessimisti-Tomas ja optimisti-Tomas.
Jos ajatellaan toiveikkaasti, -
etenkin viimeksi kuluneiden kymmenen vuoden aikana -
Eurooppa on yhä paremmin ymmärtänyt -
läheisten Israel-suhteiden arvon, -
sanoisin, että yksinkertaisesti oman edun pohjalta.
Mietitäänpä, kuinka monelta terrori-iskulta on vältytty -
Israelin tiedustelun ansiosta.
Ja mietitään israelilaista huipputeknologiaa -
ja sen vaikutusta Euroopan teollisuuteen. Ihmiset eivät ole tyhmiä.
He ymmärtävät, että Israelia tarvitaan enemmän, ei vähemmän.
Sen voi huomata Ursula von der Leyenistä -
ja parlamentin puhemiehestä Roberta Metsolasta.
Mutta Euroopassa on myös toinen puoli.
Esimerkiksi ulkopolitiikan korkea edustaja on kovasanaisesti vaatinut -
kahden valtion ratkaisua huolimatta siitä, mitä tapahtui.
Ja yhdessä tämän kanssa, ja siteeraan Elmar Brokia, -
pitkäaikaista Euroopan parlamentin jäsentä.
Hän sanoi kerran konferenssissa: -
"Teillä on meidän tukemme, mutta entä ihmiset kadulla?"
Ensimmäinen asia, jonka näin tullessani Brysseliin tällä viikolla, -
oli graffiti kolmessa paikassa: "Israel, kansanmurha, boikotoikaa Israelia."
Tämä on kaduilla.
Ja ensimmäinen uutinen tänä aamuna tuli Suomesta, vaikka olen Brysselissä.
Siinä muusikot Suomessa -
vaativat Israelin sulkemista pois Euroviisuista.
Nämä voimat eivät ole hulluja uusnatseja, kuten aiemmin ajateltiin.
He on kulttuurieliittiä, sitä, mitä kansan ihmiset arvostavat.
Se todella pelottaa minua.
Juuri tämän takia sinun kaltaisiasi tarvitaan täällä parlamentissa.
Toivottavasti saat jatkaa neljä vuotta.
Meidän on seistävä tässä taistelussa yhteisrintamassa.
Tämän kuukauden jakso päättyy tähän.
Kiitän lämpimästi -
edustaja Bergiä ja Tomas Sandellia.
Oli tärkeää puhua näistä aiheista.
Nämä aiheet ovat hyvin tärkeitä Israel-raportille, -
etenkin tänä vuonna vaalien takia.
Tahtoisin myös pyytää katsojia -
jakamaan ohjelman YouTube-linkkiä -
ystävien ja kollegoiden kanssa.
Nimeni on Yossi Lempkowicz. Tämä oli Israel-raportti Euroopan parlamentista.
Nähdään taas ensi kuussa. Kiitos paljon!
Suomennos: Marianne Tenetz